Mahuta Nanaia: Te Pire mō Te Reo Māori / Māori Language Bill — Recommittal In CommitteeCWH Third ReadingText is incorporated into the Bound VolumeMahuta Nanaia: Te Pire mō Te Reo Māori / Māori Language Bill — Recommittal In CommitteeCWH Third Reading[Sitting date: 14 April 2016. Volume:713;Page:10613. Text is incorporated into the Bound Volume.]Hon NANAIA MAHUTA (Labour—Hauraki-Waikato):Tēnā koe tēnā tātau e Te Minita tēnei te mihi atu ki a koe. He rangi whakapiki wairua tēnei e tika ana. Ahakoa kāre i konei tō mātau nei kaikōrero mō tēnei pire a Peeni e tika ana me whakatakoto ō mātau nei whakaaro mō ngā momo āhuatanga e pā ana ki ngā wāhanga katoa o te pire nei. Ka nui te mihi atu ki ngā kaikawe i Te Reo Māori rātau katoa rātau i haria mai te petihana ki mua i te aroaro o Te Pāremata. Rātau i tīmata i ngā kōhanga reo aua kaupapa ngā kura kaupapa ngā wharekura. Rātau i tīmata i Te Ātaarangi me ngā wānanga Māori ō tātau nei koroheke kuia rūruhi. Rātau i kawea tērā tino hiahia he oranga i roto i tō tātau nei Reo Māori me ōna tikanga! Nō reira ka nui te hoki o ngā mahara ki a rātau katoa. Kāre au e tino hiahia ki te whakahuahua i ngā īngoa katoa kei waihotia tētehi ki waho!Ko tāku nei me tūpato tātau ki te peke ki runga inā ka nuku atu te tūāpapa o te hiahia o tēnei pire. Me mataara tātau! He roa te wā ka tae ki tēnei wā kia kite i tētehi pire i Te Reo Māori. E koa ana te ngākau! Ka hoki ngā mahara ki te wā i tae mai taku tupuna a Mahuta ki tēnei wāhi. I aua wā ā ahakoa kua mōhio pai ia he wāhi mō te whakature i ngā āhuatanga mō Te Motu he roa te wā ka tatari ia mō te whakapākehā me te whakamāoritia o ngā mahi o tēnei wāhi ka haria atu ki waenganui i a mātau o Te Iwi. Nō reira he rangi whakahirahira he rangi whakapiki wairua tēnei!Ka hoki ngā whakaaro ki ētehi pou o tēnei pire. Tuatahi e ū tonu au me whakapāha Te Karauna e ū tonu au ki tērā i roto i tēnei pire. Ka hara mai a Tauranga Moana me ō rātau nei take katoa i mua i te aroaro o Te Pāremata ēngari karekau he wāhanga e pā ana ki Te Reo Māori. Koinei te wāhi tika! Ko tēnei pire te wāhi tika hei whakapāha mā Te Karauna ki ngā Iwi Māori katoa puta noa i Te Motu mō ngā mahi i mahitia e ō tātau nei kura. Ka hoki ngā whakaaro ki ngā momo kōrero a ngā kaumātua me ō rātau mamae ki ngā āhuatanga o ngā kura i ō rātau nei wā. Nō reira e ū tonu au ka tae ki te wā kia kite i tētehi whakapāha a Te Karauna i tēnei pire.Tuarua e pā ana ki te whare. I pātai au i te pātai he aha te hanga o tēnei whare? He whare Māori he whare Pākehā rānei? Ko te whakautu a Te Minita he whare hou! Ko Te Maihi Karauna arā Te Maihi Māori me te tāhuhu o Te Mātāwai. He whare hou hei whakaora ai i ngā hiahia e pā ana ki tō tātau nei Reo Māori ā ka tika! E tino hiahia ana te kite i te tutukitanga o te hiahia.I pātai au hoki i ngā wāhanga e pā ana ki ngā whiriwhiri o ngā rautaki Māori ki ngā rautaki o Te Karauna me kaua e waiho mā te kotahi kia haere noa atu. Tāria te wā ka kite tātau mēnā ka taea te titiro te tuitui i ngā hiahia o ngā rautaki e rua ēngari ū tonu au. Kua whakaaetia a Waikato ki te whakatū i tētehi rautaki ā-iwi. Ko tāku nei ka pai tērā! Atu i te tau 2025 ko tō mātau hiahia kia kite e 80 paihēneti ngā tāngata e kōrero i Te Reo Māori Te Reo o Waikato. Me taku mōhio anō mei kore tātau e aro atu ki ngā kura auraki ngā kura katoa kei waenganui i ā mātau nei rohe kāre e taea. Koinā te take he pātai tonu ki ngā āhuatanga o Te Mātāwai me Te Reo Tukutuku.Kua kite i ngā wāhanga e whā me ngā rōpū i whakarōpūtia e Te Minita. Kei te tū tonu te whakaaro me whakamanatia aua rōpū kia āhei ai kia tutuki ai ō tātau nei hiahia kia ora ai Te Reo pērā ki ngā kōhanga reo ngā kura kaupapa ngā wharekura Te Ātaarangi ngā wānanga. Mēnā ka mahi ngātahi aua rōpū ki ngā mahi o te iwi ka tutuki pai ngā hiahia. Nō reira mōhio pai koe ki ērā o ngā kōrero!Ko te mea whakamutunga pea e pā ana ki te taha o Te Karauna ngā Maihi o Te Karauna. I tukuna mai te whakaaro ki waenganui i tō mātau komiti whiriwhiri me aro atu Te Tāhuhu o Te Mātauranga ki ngā āhuatanga o te pire nei. Tēnā pea he wāhanga kia kuhuna ā rātau nei mahi kia haere ngātahi. Ko te whakautu kei waho tonu te nuinga o ngā mahi mō Te Tāhuhu o Te Mātauranga. Kei te pai tērā kei konei Te Minita hei whakautu i ērā o ngā hiahia ēngari ki taku mōhio ko ngā mahi nunui kei waenganui i ā tātau nei kura hei whakamāmātia hei whakapai ake i ō tātau nei ake hiahia kia whakawhānui ake Te Reo Māori mō tātau katoa. Ēhara mō Te Māori anake ēngari mō tātau katoa. Ko ngā mahi kei waenganui i a tātau ngā kura ngā mahi nunui kāre au e tino hiahia ki te whakatoimaha rawa i tērā tā te wā tēnā pea nā Reipa te mahi nunui.Nō reira i tino mihi rawa atu i tino mihi rawa atu ki tō rōpū whāiti tō rōpū tohutohu me ā rātau mahi nunui ki te haere ki waenganui ō tātau nei iwi arā kei waenganui i ngā hapori ki te kohikohi i ngā kōrero ki te rapu i ētehi o ngā whakaaro kia whakahokia mai ki roto i tēnei pire. Ko te mea pai ki a au he tino rerekē te hanga o te whakautu i tērā hiahia ka pēwhea ai tātau e whakaora ai i Te Reo Māori? Anā he whakautu hou tēnei he whakautu hou!Nō reira i roto i tērā o ngā hiahia ka tino tautoko mātau a Reipa ahakoa i pātai i ngā pātai i wero i ngā wero i whakatakoto i ō mātau nei ake whakaaro. Ko te mea nunui kia haere tonu tēnei pire kia whakaturengia hei tauira hei tauira! Tēnā pea mēnā ka tutuki pai ngā āhuatanga katoa i roto i te pire nei tā te wā ka tīnihia anōtia ki te whakapakari ake. He tīmata tēnei i runga i tētehi huarahi pai kia mahi ngātahi Te Iwi Māori arā ki te taha o Te Kāwanatanga Te Karauna. Nō reira i roto i tērā me hoki mai au ki te tino wairua o te rangi nei me te tino mōhio i waenganui i a mātau ngā mema Māori kei te ora Te Reo Māori i roto i te whatu manawa o te tangata i waenganui i ngā hapū i ngā whānau arā i ngā iwi. Mēnā kei reira tonu te hiahia ka taea e tātau kia ora.[Thank you thank you everyone and thank you Minister Flavell. This day uplifts the spirit and it is indeed appropriate. Although Peeni our spokesperson for this bill is not here it is fitting that we outline our views on aspects relating to all parts of this bill. Much appreciation to all those who played a part in the Māori language—all of them: those who brought the petition before Parliament; those who started the kōhanga reo who were involved in those schemes and Māori-medium primary and secondary schools; those who began Te Ātaarangi teaching method and Māori tertiary educational institutions our esteemed male and female elders; and those who carried that passionate desire in terms of the well-being of this Māori language of ours and its cultural aspects. So there is a huge recollection of memories about them all. I do not really want to mention all their names lest someone is left out!I think we must exercise caution when leaping aboard in case the fundamental desire of this bill shifts. We must be vigilant! It has taken a long time to arrive at this moment to see a Māori language bill. I am greatly overjoyed within.My thoughts go back to the time when my grandfather Mahuta arrived here at this place. In those times and although he fully understood it was a place where legislation of national significance was created to deal with matters that affected the nation he waited a long time for the Māori translation of business here in English for distribution among us of Māoridom. Therefore this is an inspirational and spiritual uplifting day indeed!I reflect on some of the pillars of this bill. Firstly I am committed to the view that there be an apology by the Crown in this bill. Tauranga Moana came before Parliament with all their matters but there was not a provision at all about the Māori language. This is the right place forit.This bill is the proper place for the Crown to make an apology to all Māori tribes throughout the nation for actions by our schools. My thoughts reflect on the kinds of stories the old people related and their hurt due to situations they experienced in schools in their time. And so I maintain I have yet to see an apology by the Crown in this bill.Secondly and in relation to the house I ask the question: what kind of house is this? A Māori house or a Pākehā one? The Minister’s response was a new house with Crown and Māori bargeboards—the Maihi Karauna and the Maihi Māori—and a Te Mātāwai ridgepole. A new house to revitalise aspirations for this Māori language of ours—how appropriate! I long to see that aspiration achieved.I also asked about provisions concerning negotiations relating to Māori and Crown strategies and not leaving it for one to merely go along to it. Only time will tell whether we can examine or knit the needs of the two strategies together but I remain committed. Waikato has agreed to establish a tribal strategy. For me personally that is wonderful.From the year 2025 and onwards we want to see 80 percent of Waikato Māori speaking in the Waikato dialect. I am also aware that without engagement of mainstream schools and all the schools in our regions it will not be successful. This is why I have been diligent in questioning Te Mātāwai and Te Reo Tukutuku entities.I have seen the four clusters and groups proposed by the Minister. The view remains steadfast that those groups be empowered to enable them to fulfil our desire for the Māori language to survive and similarly kōhanga reo primary and secondary Māori-medium schools Te Ātaarangi and Māori tertiary institutions. If those groups work collaboratively with tribal-aligned activities the aspirations will be met. So as far as the other stories are concerned you are aware of them!Perhaps the last point relates to the Crown’s part in terms of the Crown strategy the Maihi Karauna. One suggestion was left among us the Māori Affairs Committee that the Ministry of Education should give due consideration to aspects of this bill. Perhaps there should be a provision in its role to work collaboratively. The response was that the majority of the Ministry of Education’s functions fall outside the scope. That is fine—the Minister is here to respond to those aspirations—but my understanding is that its primary functions are actually in our schools easing and improving our aspirations for the Māori language and broadening its accessibility for all of us;not just for Māori alone but for all of us. What with the work amongst us schoolsand those of huge significance I do not really wish to burden us even further with that; perhaps Labour might alleviate that in due course.Therefore I truly appreciate your group of experts the advisory group and the important role it played when it undertook the task of travelling among our tribes—in other words among communities—gathering information and seeking out views to bring back to be reflected in the bill. What I found most appealing was the innovative response to that aspiration: “What must we do to revitalise the Māori language?”. So there you are this is an innovative response—a novel one.Therefore within that desire of all desires we of Labour do strongly support this despite the questions posed the challenges issued as we expressed our views. The important thing is that this bill continuesto move forward to beenacted as an example a model.Perhaps in time when all aspects within this bill are fulfilled further amendments might be made and the bill strengthened. This is a beginning of a wonderful procedure for Māoridom to work collaboratively with the Government and the Crown in other words. Therefore on the basis of thatI must go back to the very spirituality of this day knowing full well that the Māori language within us Māori members of Parliament is alive as it is in the heart of the person and among the hapū families and namely the iwi. If the desire is there we will achieve it. Thank you.]